Halloween H20: 20 Years Later

***Halloween H20: Twenty Years Later*** (også kjent som ganske enkelt **Halloween H20**) er en amerikansk slasher-film fra 1998 regissert av Steve Miner. Hovedrollene spilles av Jamie Lee Curtis, Adam Arkin, Michelle Williams og Josh Hartnett. Dette var den syvende filmen i Halloween-filmserien, etter  fra 1995. Historien følger Laurie Strode som sliter med Posttraumatisk stresslidelse og har forfalsket sitt eget dødsfall for å gjemme seg fra Michael Myers. En oppfølger, , ble utgitt fire år senere i 2002.

## Handling
Den 29. oktober 1998 gjør Michael Myers innbrudd ved Dr. Sam Loomis sitt tidligere hjem i Langdon, Illinois. Loomis sin tidligere kollega, Marion Chambers, som tok seg av Dr. Loomis frem han døde, ankommer og oppdager at informasjon om Laurie Strode (som antas å være død i en bilulykke) har forsvunnet. Michael myrder Marion, naboen hennes Jimmy og vennen hans Tony før han forlater huset i Jimmys bil. I Summer Glen, California, lever Laurie (etter å ha forfalsket sitt eget dødsfall for å unngå Michael Myers) under et fiktivt navn: Keri Tate. Hun arbeider som rektor ved Hillcrest Academy, en privat-eid internatskole. Hun jobber sammen med hennes sekretær Norma Watson og Hillcrest-veileder Will Brennan, som hun også er i et forhold med. 

Men de tragiske hendelsene fra 1978 hjemsøker Laurie fremdeles, og hun lever i frykt for at Michael Myers kan komme tilbake etter henne. Mens en kvinne og datteren hennes er på en rasteplass, stjeler Michael bilen deres. Ved skolen deres skal studentene snart delta på en skoletur til Yosemite nasjonalpark. Dette gjør at Laurie, sikkerhetsvakten Ronny Jones, Lauries sønn John, hans kjæreste Molly Cartwell, og klassekameraten deres Charlie Deveraux pluss kjæresten hans Sarah Wainthrope skal være igjen ved skolen. Når Michael ankommer området myrder han raskt Charlie og Sarah, før han angriper John og Molly - som blir reddet av Laurie og Will.

Michael og Laurie kommer ansikt til ansikt for første gang på 20 år. Will skyter ved et uhell Ronny (som hadde patruljert i korridoren) når han tar feil av Ronnys skygge for Michael, og Michael dreper Will kort tid senere. Laurie klarer å få John og Molly i sikkerhet, og innser at hun aldri kommer til å være trygg fra Michael så lenge han fremdeles lever. Hun bestemmer seg for å konfrontere Michael en gang for alle. Laurie knivstikker Michael flere ganger, og dytter ham ned fra en balkong. Myndighetene ankommer åstedet kort tid senere, og laster Michael inn i en varebil. Men Laurie, som vet at Michael fremdeles er i live, stjeler varebilen for å drepe ham.

## Skuespillere
* Jamie Lee Curtis som Laurie Strode
* Josh Hartnett som John Tate
* Adam Arkin som Will Brennan
* Michelle Williams som Molly Cartwell
* Adam Hann-Byrd som Charlie Deveraux
* Jodi Lyn O'Keefe som Sarah Wainthrope
* Janet Leigh som Norma Watson
* LL Cool J som Ronald Jones
* Chris Durand som Michael Myers
* Nancy Stephens som Marion Chambers-Whittington
* Joseph Gordon-Levitt som Jimmy Howell
* Branden Williams som Tony Alegre
* Beau Billingslea som detektiv Fitzsimmons
* Matt Winston som Matt Sampson
* Larisa Miller som Claudia
* Emmalee Thompson som Casey
* Tom Kane som Dr. Sam Loomis
* Lisa Gay Hamilton som Shirley

## Eksterne lenker
*